Når et ekteskap med felleseie opphører ved separasjon eller skilsmisse, skal ektefellene som hovedregel dele det de eier likt. Et viktig unntak fra dette utgangspunktet følger av ekteskapslovens § 59 om skjevdeling. Regelen innebærer at verdien av formue som klart kan føres tilbake til midler som en ektefelle hadde da ekteskapet ble inngått eller senere har ervervet ved arv, eller ved gave fra andre enn ektefellen, kan kreves holdt utenfor delingen.